کلبجر دؤیوشو

کلبجر دؤیوشو — قاراباغ ساواشی زامانی، ۱۹۹۳ (میلادی)-جو ایل مارسین ۲۷-دن  آوریلین ۳-اۆنه کیمی گئدن دؤیوش. دؤیوش ائرمنیستان سیلاح‌لی قوه‌لرینین آذربایجان جومهوریتیین کلبجر رایونونو ایشغال ائتمه‌سی ایله نتیجه‌لنمیشدیر. کلبجر رایونو داغلیق قاراباغ موختار ویلایتینین ترکیبینه داخیل اوْلماسا دا، داغليق قاراباغ بؤلگه‌سینین حیصّه ‌سی اوْلدوغون‌دان، ائرمنیستان و آذربایجان اوْردوسو بورایا گؤره بئش ایل دؤیوشموشلر. دؤیوش نتیجه‌سینده، ائرمنی قوشونلاری ایلک دفعه داغلیق قاراباغ آنکلاوینین حدودلاریندان کنارا چیخمیشدی. قره باغ و ائرمنیستانین سرحدلری آراسیندا  یئرلشن کلبجر رایونونا بیر نئچه کندلر و اوْنون باشکندی کلبجر عاییددیر. روسیه قایناق‌لرینه گؤره، ائرمنیستان‌دا یئرلشدیریلن ۱۲۸-جی آلایین (۷-جی روسیه اوْردوسو) داغ قوشونلاری کلبجری بلیتزکریق عملیّاتی ایله اله کئچیردی. ایلک آغیر مقاومت‌دن سوْنرا، آذربایجان قوشونلاری تئزلیک‌له داغیلدی و ایالتین باشکندی ۱۹۹۳-جو ایل  آوریلین ۳-ده ایشغال اوْلون‌دو.

بینلخالق تشکیلاتلار کلبجر دؤیوشونه گؤره قاراباغ‌دا و ائرمنیستان‌دا اوْلان ارمنیلری تنقید ائتدی. آذربایجان باشکانی ابوالفضل ائلچی‌بَیین باش مصلحت‌چی‌سی وفا قولوزاده ایدعا ائدیردی کی، ائرمنیستان‌دا یئرلشن روسیه نین ۱۲۸-جی آلایین‌دان یاردیم گلدیی اۆچون بؤلگه چوْخ آسان‌لیقلا ائرمنیستان طرفیندن ایشغال اوْلون‌دو.

قایناقلار